**Referat af Direktionsmøde d. 11. maj 2017**

**Rektorsekretariatet**
Fredrik Bajers Vej 5
Postboks 159
9100 Aalborg

Sagsbehandler:
Ulla Gjørling
Telefon: 9940 3205
Email: ug@adm.aau.dk

Til stede: Per Michael Johansen, Inger Askehave, Antonino Castrone, Henrik Halkier, Rasmus Antoft, Eskild Holm Nielsen, Lars Hvilsted Rasmussen, Søren Damgaard, Mogens Rysholt Poulsen (pkt. 1, 2 og delvist 3)

Øvrige: Morten Winterberg, Ulla Gjørling
Louise Bredgaard, Lone Grøndahl, Jacob Glensvang, Flemming Rene Pedersen, Bente Wissing Brøndum, Lasse Panny Pedersen, Lisa Krogh Christensen (pkt. 3) Flemming Koch (pkt. 4),

Afbud: -

 Sagsnr.: 2017-013-00044

|  |  |
| --- | --- |
| **Dagsordenspunkt** | **Opfølgnings-ansvar** |
| 1. **Godkendelse af dagsorden**Godkendt.
 |  |
| 1. **Godkendelse af referat af mødet den 25. april 2017**

Morten Winterberg stod fejlagtigt som deltager. Han havde meldt afbud.  |  |
| 1. Præsentation og godkendelse af handleplaner for Strategipulje 2 (LUKKET PUNKT)
 |  |
| 1. **Digitalisering af AAU**

*Flemming Koch deltog i behandling af punktet.*PMJ indledte med at sige, at der var tale om et økonomisk omfattende forslag om yderligere 27 mio. kr. i 2017 og 28 mio. kr. i 2018. Hertil kommer et årligt driftstilskud på 8 mio. kr. Han foreslog, at alle indsatser prioriteret 1 eller 2 blev igangsat, og at fokus blev lagt på indsatser, der understøtter uddannelsen og herunder særligt indsatser, der tilvejebringer data og underbygger akkreditering af uddannelserne. I tilknytning hertil bemærkede IA, at RES burde indarbejdes som et led i IT-KvUd for at sikre dataunderstøttelse af KPI til selvevalueringsrapporten. RES ophøjes dermed til en prioritet 1. Direktionen var enig heri. PMJ bemærkede desuden, at der fra Strategisk Råd for Forskning og Innovation vil komme bemærkning til eScience i forbindelse med høringen af udkast til digitaliseringsstrategi, hvorfor han foreslog dette udeladt af dagens behandling.PMJ nævnte i tilknytning til punktet men som en generel formaning til dekanerne behovet for, at man i fakulteter og institutter eksekverer på de beslutninger, som er truffet i direktionen eller andre råd. Hver især har ansvar for at sikre, at der følges op. Det er ikke Rektoratet eller Rektorsekretariatets ansvar.Direktionen tiltrådte PMJ’s forslag om at godkende implementering af indsatser prioriteret 1 og 2 inkl. RES men ekskl. eScience. Direktionen tiltrådte desuden forslaget om finansieringsmodel: Der er en forventning om at hente midler via øgede finansielle indtægter og besparelser via udlicitering af rengøringsopgaven. 2017-omkostninger derudover sker som bevilliget overforbrug på FS, som efterfølgende hentes hjem i 2019 via forhøjet FS-bidrag, lige som 2018-omkostninger hentes direkte via forhøjet FS-bidrag.Uden eScience men med RES inkluderet i IT-KvUd summerer de vedtagne initiativer til 14,985 mio. kr. i 2017, 24,7 mio. kr. i 2018 samt et årligt driftstilskud på 5,6 mio. kr. |  |
| 1. **Status på økonomi**

MW orienterede fortalte, at april-resultatet netop var blevet frigivet til hovedområdernes sædvanlige opfølgning og rapportering. Resultatafvigelsen er på godt 30 mio. kr. mod +43 mio. kr. samme tidspunkt i 2016. Årsagen er endnu ikke analyseret. Særskilt rapportering om fremdrift på realisering budgetterede nyansættelser er forsinket, da økonomicentret i HUM/SAMF havde behov for gå mere i dybden med enkelte af deres enheder. MW bad om, at status på fakulteternes stillingsplaner/nyansættelser blev aktivt forberedt til tertialsmøderne ultimo maj/primo juni. |  |
| 1. **Meddelelser**

IA meddelte:* Initiativer er iværksat for mindre dimittendledighed på baggrund af indkomne ledighedstal.
* Ønsker om egendimensionering er indsamlet. Hun opfodrer dekanerne til at drøfte med prodekaner, hvorvidt fremsendte tal virker plausible. Eksempelvis var der fremsendt ønske om egendimensionering, som var højere end 2016-optaget.
* Anmærkninger fra ministeriet til AAU om, at vi ligger for lavt på timetal. Der igangsættes et arbejde med det formål at udvikle en studieaktivitetsmodel for AAU. Prodekan Jacob Stoustrup formand for udvalget. Det kan blive kontroversielt at se på et minimumstimetal, og fakulteterne skal være klar til at opnormere for de uddannelser, som nu ligger under den kommende barre.
* IA deltog som dommer i case competition i samarbejde med Aalborg Havn, hvor også et bredt udsnit af Aalborgs erhvervsledere medvirkede. Studerende fået rosende ord med på vejen.

PMJ meddelte:* Nyt udspil til bevillingssystem bestående af:

20 % grundtilskud, som fastlægges for fire år. Fremadrettet kædes sammen med de strategiske rammekontrakter, som bliver distinkte for det enkelte universitet. Dvs. kan blive en økonomisk konsekvens af rammekontrakt.70 % aktivitetsbaseret, fortsat tre takstniveauer5 % færdiggørelse (max 3+3 måneders overskridelse)5 % dimittendledighedDesuden etableres en Kvalitetspulje, som man kan søge midler fra.* Strategisk rammekontrakt; proces fra august 2017 til juni 2018.
* Succesfuldt besøg af Grundfos, CTO, underdirektør mv. De vil komme med en opfølgende invitation, hvor PMJ skal mødes med deres fondsdirektør.

AC meddelte:* AT-sagen; Arbejdstilsynet finder CRECEA’s redegørelse mangelfuld og kan derfor ikke betragte påbuddet som efterkommet. Der skal fremsendes ekstra oplysninger. Besked ud til alle medarbejdere i løbet af den kommende uge.

LHR meddelte:* Rådet for Ligestilling og Diversitet besøger de akademiske råd samt campusråd i CPH og ESB.
* Indstilling til medlemmer af bestyrelser ved forskningsråd. Forslag sendes til PMJ, som tager stilling. Først derefter spørges vedkommende.
* Sund har haft besøg af Grundforskningsfondens bestyrelse og ledelse; ros.
* Deltaget i første danske medicinuddannelseskonference. En AAU-dimittend fra 2016 vandt posterkonkurrencen.
* Medicinuddannelsen har været genstand for særskilt Uddannelseszoom-rapport. AAU ligger rigtig godt på brugertilfredshed.
 | AC bedes fremsende Arbejdstilsynets mail til dekanerne.Dekaner fremsender forslag til bestyrelsesmedlemmer ved forskningsråd til PMJ.PMJ skal vælge et medlem fra AAU’s praksisudvalg, der indstilles til UUU. |
| 1. **Eventuelt**

*Intet at bemærke.* |  |
| 1. **Orienteringspunkt – Resultat af vintertælling**

Punktet var et orienteringspunkt og blev derfor ikke drøftet. |  |